wickkiey/tamil-wikipedia-chunked huggingface dataset:
# கல்பம் (வேதாங்கம்)

**கல்பம்**, (Kalpa (Vedanga) வேதாங்கங்களின் ஆறாம் அங்கம். இது வேதங்களின் கைகளாக கருதப்படுகிறது. வைதீக கர்மாக்களில் குறிப்பாக யாகம், யக்ஞம், பூஜை, திருமணம் போன்ற சடங்குகள் எவ்வாறு நடத்த வேண்டும் என்ற நெறிமுறைகள் வகுத்து தருகிறது. முனிவர்கள் கல்பம் சார்ந்த சாத்திரங்களை தர்ம சாத்திரம், க்ருஹ்ய சாத்திரம், சிரௌத சாத்திரம் என மூன்றாக வகுத்துள்ளனர்.
# யோகான்னசு பிரான்சு ஆர்ட்மேன்

**யோகான்னசு பிரான்சு ஆர்ட்மேன்** (ஜனவரி 11, 1865 – செப்டம்பர் 13, 1936) ஒரு செருமானிய இயற்பியலாளரும் வானியலாளரும் ஆவார். இவர் 1904இல் டெல்ட்டா ஓரியானிசின் நிறமாலையை ஆராய்ந்த போது கால்சியம் வரிகளைத் தவிர மற்ற அனைத்து வரிகளும் இடம்பெயர்வதைக் கண்டார். இது விண்மீன்களிடை ஊடகம் ஒன்று நிலவுவதைக் குறிக்கிறது எனக் கூறினார்.  
இவர் தெ லா பிலாத்தா வான்காணகத்தின் இயக்குநராக நவம்பர் 1922 முதல் மே 1934வரை இருந்தார். அப்போது இவர் வானியற்பியலில் வான்காணகப் பணிகளை வழிநடத்தினார். இவர் மூன்று சிறுகோள்களைக் கண்டுபிடித்தார்.  
**'''சிறுகோள்கள் கண்டறியப்பட்டவை: 3'''**  
| 1029 லா பிலாத்தா | ஏப்பிரல் 28, 1924 |  |
| --- | --- | --- |
| 1254 எர்ஃபோர்டியா | மே 10, 1932 | } |  
இவர் இலீப்சிக் பல்கலைக்கழகத்தில் நிலா மறைப்புகளைப் பற்றி ஆய்வு செய்து 1891இல் முனைவர் பட்டம் பெற்றார்.
# யோகான்னசு பிரான்சு ஆர்ட்மேன்

## தகைமைகள்

- நிலாவின் அப்புறம் உள்ள குழிப்பள்ளம் ஒன்று ஆர்ட்மேன் குழிப்பள்ளம் எனப் பெயரிடப்பட்டுள்ளது.
- தொலைநோக்கியைக் குவியவிக்கும் கருவி ஒன்று ஆர்ட்மேன் மறை என்று பெயரிடப்பட்டுள்ளது.
# சந்தஸ்

**சந்தஸ்** வேதாங்கங்களின் மூன்றாவது உறுப்பாகும். இது வேதத்தின் பாதமாக கருதப்படுகிறது. தமிழில் யாப்பிலக்கணம் என்பதே சமசுகிருத மொழியில் சந்தஸ் எனப்படும். சீக்ஷா சரியான உச்சரிப்புக்கான விதிமுறைகளைத் தொகுக்கிறது, வியாகரணம் அக்ஷரங்களின் (எழுத்துக்களின்) பொருத்தத்தைத் தீர்மானிக்கிறது, சந்தஸ் வேத மந்திரப் பிரயோகத்தின் ஒட்டுமொத்த ஒலி வடிவம் குலைவற்ற ஒழுங்கு கொண்டிருக்க உதவுகிறது. இவ்வகையில் வேத ஒலிகள் மற்றும் மந்திரங்களை சந்தஸ் காப்பாற்றிக் கொடுப்பதாகச் சொல்லலாம். வேத மந்திரங்களைத் தவறாக உச்சரிப்பது விரும்பத்தகாத எதிர்மறை விளைவுகளை அளிப்பது போலவே, மந்திரங்களில் உள்ள எழுத்துக்களை (அட்சரங்களை) கூட்டுவதும் குறைப்பதும் பிழையாக அமையும். சந்தஸ் குறித்த நூல்களில் பிங்கலரின் சந்தஸ் சாஸ்திரமே புகழ் பெற்றதாகும்.
# நிருக்தம்

**நிருக்தம்** அல்லது **சொல் இலக்கணம்**, (Nirukta) வேதத்தின் நான்காம் வேதாங்கமாகும். நிருக்தம் வேதத்தின் செவியாகக் கருதப்படுகிறது. நிருக்தம் வேதத்தின் வேர்ச் சொல்லகராதி ஆகும். நிருக்தம் ஒவ்வொரு சொல்லின் வேரையும் கண்டெடுத்துக் கொடுக்கிறது. வேத மொழியில் உள்ள கடினமான சொற்களுக்கு மூலம் மற்றும் பொருள் தருவதுடன், அன்றாட பயன்பாட்டில் உள்ள சொற்களையும் அசை பிரித்து அவற்றின் மூலப் பதங்களை விளக்கி, ஏன் குறிப்பிட்ட பொருளில் ஒவ்வொரு சொல்லும் பயன்படுத்தப்படுகிறது என்பதை விளக்குகிறது.
# காட்பிரீடு மூன்சென்பெர்கு

**காட்பிரீடு மூன்சென்பெர்கு** (*Gottfried Münzenberg*, (17 மார்ச் 1940 – 2 சனவரி 2024) என்பவர் ஒரு செருமானிய இயற்பியலாளர் ஆவார்.
# காட்பிரீடு மூன்சென்பெர்கு

## பிறப்பும் கல்வியும்

இவர் 1940 மார்ச்சு மாதம் 17ஆம் நாளில் செருமனியின் சட்சோனி மாகாணத்தில் உள்ள நார்தாவுசென் நகரில் சீர்திருத்தத் திருச்சபை அமைச்சர்கள் குடும்பத்தில், பாட்டர் எயின்சு, எலன் மூன்சென்பெர்கு ஆகியோருக்கு மகனாகப் பிறந்தார். தன் வாழ்க்கை முழுவதும் இவர் இறையியல், மெய்யியல் கோட்பாடுகளில் இயற்பியலின் தாக்கம் குறித்து ஆழ்ந்த ஈடுபாடு கொண்டிருந்தார்.  
இவர் செருமனியின் கெய்சன் நகரிலுள்ள சட்டசு-இலீபிகுப் பல்கலைக்கழகம், இன்சுபிரக்கு பிரான்சென்சுப் பல்கலைக்கழகம் ஆகியவற்றில் தன்னுடைய இயற்பியல் பட்டத்தையும் தொடர்ந்து 1971இல் செருமனியின் கெய்சன் பல்கலைக்கழகத்தில் முனைவர் பட்டத்தையும் நிறைவு செய்தார்.
# காட்பிரீடு மூன்சென்பெர்கு

## பணி

1976ஆம் ஆண்டில் இவர், இடாமிட்டாட்டுத் தொழினுட்பப் பல்கலைக்கழகத்தில் பீட்டர் அம்புருசிடர் தலைமையில் இயங்கிய செருமனியின் சி. எசு. ஐ அணு வேதியியல் துறைக்கு இடம்பெயர்ந்தார். கனமான அயனிப் பொருள்களைப் பிரித்தெடுக்கும் பணியில் கப்பல் கட்டுமானத் தொழிலில் இவர் முக்கியப் பங்கு வகித்தார். பீட்டர் அம்புருசிடருடன் இணைந்து இவர் போரியம் (Bh Z=107), ஆசியம் (Hs Z=108), மெய்ட்னீரியம் (Mt Z=109), டார்ம்சிட்டாட்டியம் (Ds Z=110), இரோயன்ட்கெனியம் (Rg Z=111), கோப்பர்நீசியம் (Cn Z=112) போன்ற தனிமங்களைக் கண்டறிவதிலும் குளிர் கனவயனிப் பிணைப்புச் செயற்பாடுகளிலும் பெரும்பங்கு வகித்துள்ளார். 1984ஆம் ஆண்டில் தொடங்கப்பட்ட சி. எசு. ஐ. அமைப்பின் புதிய துண்டு பிரிப்புத் திட்டத்திற்கு இவர் தலைவரானார். இத்திட்டம் கன அயனிகளின் பொருண்மம் சார் இடைவினைகள், விந்தையான அணுக்கரு கற்றைகளை தோற்றுவித்தலும் பிரித்தலும், விந்தையான அணுக்கருக்களின் வடிவமைப்பு போன்ற பல ஆய்வுத் தலைப்புகளுக்கு அடிப்படையான வழிகளைத் திறந்து வைத்தது. மேலும் இவர் சி. எசு. ஐ அணு அமைப்பு, அணுக்கரு வேதியியலில் துறைகளின் இயக்குனராகவும் மார்ச்சு 2005இல் பணியோய்வு பெறும் வரை மைன்சுப் பல்கலைக்கழகத்தில் இயற்பியல் பேராசிரியராகவும் பணிபுரிந்தார்.
# காட்பிரீடு மூன்சென்பெர்கு

## விருதுகள்

1983இல் செருமனியின் கெய்சன் பல்கலைக்கழகம் இவருக்கு அளித்த உரோஞ்சன் விருதும் 1996ஆம் ஆண்டில் பிராங்கபேட்டு நகரில் சிகாடு ஆபுமான் என்பவருடன் இணைத்து இவருக்கு வழங்கப்பட்ட ஓட்டோ-ஆன் பரிசும் இவர் பெற்ற மிகவும் குறிப்பிடத்தக்க விருதுகளாகும்.
# ஜார்ஜ் எர்பிக்

**ஜார்ஜ் அவார்டு எர்பிக்** (*George Howard Herbig*, சனவரி 2, 1920 – அக்டோபர் 12, 2013) ஓர் அமெரிக்க வானியலாளர் ஆவார். இவர் அவாய் பல்கலைக்கழகத்தில் வானியலாளராகப் பணியாற்றினார். எர்பிக்-ஆரோ பொருட்கள் கண்டுபிடிப்பில் இவர் பெயர் பெற்றார்.
# ஜார்ஜ் எர்பிக்

## பின்புலம்

இவர் 1920இல் மேற்கு வர்ஜீனியா, வீலிங்கில் பிறந்தார். எர்பிக் முனைவர் பட்டத்தை 1948இல் பெர்க்லி கலிபோர்னியா பல்கலைக்கழகத்தில் பெற்றார், அதன் ஆய்வேடு, ”ஒண்முகில்நிலையில் மாறுபடும் விண்மீன்கள்” என்பதாகும். அவரது சிறப்புப் புலம் படிமலர்ச்சியின் தொடக்கநிலை விண்மீன்கள் ஆகும். இவை இடைநிலைப் பொருண்மை உள்ள முந்து முதன்மை வரிசை விண்மீன்களாகும். இவை எர்பிக் Ae/Be வகை விண்மீன்கள் என வழங்கப்படுகின்றன. மேலும் உடுக்கணவெளி ஊடகத்தைக் கண்டுபிடித்தார். இவர் கியூல்லெரிமோ ஆரோவுடன் இணைந்து எர்பிக் ஃஆரோ பொருட்களைக் கண்டுபிடித்தார்; இவை ஒண்முகில் நிலையில் தோன்றும் விண்மீனின் இருமுனைமைப் பாய்வால் ஏற்படும் பொலிவார்ந்த படலத்திட்டுகள்/பட்டைகளாகும். உடுக்கணவெளி விரவல் பட்டை அறிவுப்புல ஆய்விலும் பெரும்பங்களிப்பு செய்துள்ளர். இவ்வகையில் 1963முதல் 1995வரை தொடர்ச்சியாக ஒன்பது கட்டுரைகளை “விரவிய உடுக்கணப் பட்டைகள்” என்றதலைப்பில் வெளியிட்டுள்ளார்.
# ஜார்ஜ் எர்பிக்

## தகைமைகள்

;விருதுகள்  
- அமெரிக்க வானியற் கழகத்தின் வானியலுக்கான எலன் பி. வார்னர் பரிசு (1955)
- அயலக அறிவியல் உறுப்பினர், மாக்சு பிளான்கு வானியல் நிறுவனம், ஐடல்பர்க்
- அமெரிக்க வானியற் கழகத்தின் என்றி நோரிசு இரசலின் விரிவுரைத் தகைமை (1975)
- லீக் பல்கலைக்கழக விருது (1969)
- பசிபிக் வானியற் கழக புரூசு விருது (1980)
- இள விண்மீன் கொத்து IC 5146, AJ 123 (2002) 304&ndash;327
- பர்னார்டுவின் மெரோப் ஒண்முகில் மீள்வருகை: புதிய நோக்கிட்டு முடிவுகள் AJ **121** (2001) 3138&ndash;3148
- விரவிய உடுக்கணவெளிப் பட்டைகள், Annu. Rev. Astrophys. **33** (1995) 19&ndash;73
- இயல்பிகந்த முன்முதன்மை வரிசை விண்மீன் VY தௌரி, ApJ **360** (1990) 639&ndash;649
- R Monocerotis இன் கட்டமைப்பும் கதிர்நிரலும் ApJ **152** (1968) 439
- புபொப 1999 அருகில் உள்ள இரு ஒண்முகிற்பொருட்களின் கதிர்நிரல்கள், ApJ **113** (1951) 697
# சிஆர்-7

திரள்-iii வகை விண்மீன்கள் அடங்கிய தொடக்கநிலைப் பால்வெளியின் கண்டுபிடிப்பு அண்டவியலில் புதிய ஆய்வுக் கட்டமாகும். இது ஏற்கெனவே கண்டறியப்பட்டுள்ள பொலிவுமிக்க பால்வெளியைவிட மும்மடங்கு பொலிவைக் கொண்டுள்ளது. தொடக்கத்தில் உருவாகிய பால்வெளியில் மீள்மின்னணுவாக்கம் (Reionisation) நிகழ்ந்த, பெருவெடிப்பிற்குப் பிறகு 80 கோடி ஆண்டுகளுக்குப் பிந்திய, காலகட்டத்தைச் சேர்ந்த பால்வெளிவகையிது. இதுவரை இவ்வகை விண்மீன்களடங்கிய அண்டம் கோட்பாட்டியலாக மட்டுமே முன்கணிக்கப்பட்ட வொன்றாகும். இப்போது அந்தக் கோட்பாட்டுக் கருதுகோள் மெய்யென நிறுவப்பட்டுள்ளது. இதில்தான் முன்பு நிலவிய எளிய தனிமங்கள் அணுக்கருப் பிணைவால் ஒருங்கிணைந்து இன்று நிலவும் அடர்தனிமங்களாக (Heavy Elements) உருவாகின. இதில் அமைந்த விண்மீன்கள் முதல் தலைமுறை விண்மீன்கள் ஆகும். இதற்கு முப்பதே அகவையுள்ள போர்த்துகேயக் கால்பந்து வீர்ரான CR7 என மக்களால் வழங்கப்படும் கிறித்தியானோ உரொனால்டுவின் பெயரிடப்பட்டுள்ளது. எனவே இது இனி CR7 பால்வெளி என அழைக்கப்படும்.இத்தகையபால்வெளியில் மட்டுமே இன்று நிலவும் சூரியக்குடும்பம் போன்ற விண்மீன்-கோள்குவை மண்டலங்கள் உருவாக முடியும்.  
போர்த்துகேய நாட்டு இலிசுபன் பல்கலைக்கழகப் டேவிட் சோப்ராலும் நெதர்லாந்து வான்காணகமும் இணைந்து ESOவின் மீப்பெருந்தொலைநோக்கியைப் பயன்படுத்தி வானின் சிறுபரப்பில் மட்டுமே ஹேடாமல் மிகப் பரந்து விரிந்த விண்கொளம் முற்றிலும் துழாவி இந்தப் பால்வெளியைக் கண்டுபிடித்துள்ளனர். இவர்கள் இதுபோன்ற பல பால்வெளிகளைக் கண்டுபிடித்துள்ளனர். இவற்றில் மிகப்பொலிவான ஒன்றிற்கே CR7 எனப்பெயரிட்டுள்ளனர். இதில் நீல நிறமும் செம்பொலிவும் கொண்ட விண்மீன்கொத்துகள் உள்ளதால் இது திரள்-iii வகையைச் சார்ந்த ஒற்றைப் பான்மையினதாக உறுதிபடுத்தப்பட்டது.
# கரீப் ரத் விரைவுவண்டி

**கரீப் ரத்** என்ற சொல்லுக்கு ஏழையின் வண்டி என்று பொருள். குறைந்த செலவில் பயணிக்கத்தக்க தொடர்வண்டிகளை கரீப் ரத் என்ற பெயரில் இந்திய இரயில்வே இயக்குகிறது. இத்தகைய வண்டிகளில் கட்டணமும் குறைவு. பெட்டிகளில் அதிக இருக்கைகள் இருக்கும். இது ராஜ்தானி வகை வண்டிகளின் வேகத்தில் இயங்குகிறது.
# இந்திய-உரோம வர்த்தக உறவுகள்

இந்தியா மற்றும் உரோம் நாட்டினிடையே வர்த்தக உறவுகள் கி.மு.30-லேயே இருந்து வந்துள்ளன. உரோம வரலாற்று ஆய்வாளர்கள் உரோம மனைவிகளுக்கு சில்க் வாங்குவதற்காக இந்தியாவில் நிறைய வெள்ளி மற்றும் தங்கத்தை இழந்ததாக குறிப்பிட்டுள்ளனர். பண்டைய தமிழ் பேரரசுகளான சேர,சோழ,பாண்டிய நாடுகளில் தொடர்ச்சியாக வணிக தொடர்பு வைத்திருந்தனர்.
# இந்திய-உரோம வர்த்தக உறவுகள்

## வர்த்தகம்

### விலங்குகள்

யானை, காண்டாமிருங்களின் தந்தங்கள் ஏற்றுமதியில் முக்கியப் பங்கு வகித்தன. சிறுத்தைகள், புலிகள், சிங்கங்கள் சர்க்கஸ் போன்றவற்றில் பயன்படுத்த வாங்கப்பட்டன.
# இந்திய-உரோம வர்த்தக உறவுகள்

## துறைமுகங்கள்

### முக்கிய தமிழகத் துறைமுகங்கள்

#### முசிறி

காலத்தால் அழிந்து போன துறைமுகமான முசிறி இந்தியாவின் தென்மேற்குத் திசையில் அன்றைய சேரநாட்டில் அமைந்திருந்தது. இத்துறைமுகம் சேர மற்றும் உரோம நாட்டின் இடையேயான வர்த்தகத்தில் முக்கிய பங்காற்றியது.
# இந்திய-உரோம வர்த்தக உறவுகள்

## துறைமுகங்கள்

### முக்கிய தமிழகத் துறைமுகங்கள்

#### அரிக்கமேடு

அரிக்கமேடு அன்றைய சோழநாட்டில் அமைந்த துறைமுகமாகும்.
# தொடுகைச் செயன்முறை

**தொடுகைச் செயன்முறை** (*contact process*) என்பது மிகவும் அடர்த்தியான கந்தக அமிலத்தைத் தயாரிப்பதற்கு நடைமுறையில் பயன்படுத்தப்படும் தயாரிப்பு முறையாகும். இத்தகைய மிகவும் செறிவு மிகுந்த கந்தக அமிலம் தொழிற்சாலைகளில் பயன்படுகிறது. பிளாட்டினம் இவ்வினையில் வினையூக்கியாகப் பயன்படுத்தப்படுகிறது. ஊட்டு மூலப்பொருளாகக் கந்தகம் உள்ள நிலையில் ஆசனிக்கு மாசுகளுடன் பிளாட்டினம் எளிதில் வினைபுரியும் தன்மை கொண்டிருப்பதால், வனேடியா இவ்வினைக்காகத் தற்பொழுது பரிந்துரைக்கப்படுகிறது.  
1831ஆம் ஆண்டில் ஆங்கிலேய வினாகிரி வணிகர் பெரெகிரின் பிலிப்புசு இந்தச் செயன்முறைக்குக் காப்புரிமை பெற்றிருந்தார். முந்தைய ஈய அறைச் செயன்முறையை விட அடர்த்தியான கந்தக அமிலம் தயாரிப்பதற்காக மிகவும் சிக்கனமான செயன்முறையாக தொடுகைச் செயன்முறையை இவர் கருதினார். கந்தக அமிலம் தயாரிப்பதோடு கூடுதலாக இம்முறையில் கந்தக மூவொட்சைட்டும் ஓலியமும் தயாரிக்கப்பட முடியும் என்பது இம்முறையின் சிறப்பாகும்.
# தொடுகைச் செயன்முறை

## சுத்திகரிப்பு அலகு

இவ்வலகு, தூவுதல் கோபுரம், குளிர்விக்கும் குழாய்கள், தூய்மையாக்கும் கோபுரம், உலர்த்தும் கோபுரம், ஆர்சனிக் தூய்மையாக்கி, சோதனைப் பெட்டி முதலான பகுதிகளைக் கொண்டுள்ளது.
# தொடுகைச் செயன்முறை

## இரட்டைத்தொடுகை இரட்டையீர்ப்பு

தொடு முறை செயல்முறையின் அடுத்த படிநிலை இரட்டைத்தொடுகை இரட்டையீர்ப்பு எனப்படுகிறது தயாரிப்பு வாயுக்கள் (SO<sub>2</sub>) மற்றும் (SO<sub>3</sub>) வாயுக்கள் இந்தச் செயல்பாட்டில் இரண்டு முறை ஈர்ப்பு கோபுரங்கள் வழியாகச் செலுத்தப்படுகின்றன. இதனால் கந்தக ஈராக்சைடு மேலும் மேலும் கந்தக மூவாக்சைடாக மாற்றப்பட்டு அதிகமான கந்தக அமிலம் உற்பத்தி செய்யப்படுகிறது.  
SO<sub>2</sub> நிறைந்த வாயுக்கள் முதல் நிலை மாற்றமடைவதற்காக வினையூக்கி மாற்றிக்குள் நுழைகின்றன, வழக்கமாக வினையூக்கி மாற்றியென்பது பல வினையூக்கிப் படுகைகள் கொண்டிருக்கும் கோபுரமாகும். இக்கோபுரத்தில் இருந்து வெளிப்படும் வாயுவில் SO<sub>2</sub> மற்றும் SO<sub>3</sub> வாயுக்கள் உள்ளன. இவ்வாயுக்கள் கந்தக அமிலம் துளித்துளியாகச் சொட்டும் இடைநிலை ஈர்ப்பு கோபுரங்கள் வழியாக செலுத்தப்படும் போது கந்தக மூவாக்சைடு தண்ணீரில் கரைந்து கந்தக அமிலத்தின் செறிவை அதிகரிக்கிறது. ஒருவேளை கந்தக ஈராக்சைடும் இடைநிலை கோபுரத்தில் உட்புக நேர்ந்தாலும் அது மாற்றமேதுமின்றி ஈர்ப்பு கோபுரத்திலிருந்து வெளிப்படுகிறது.  
இவ்வாறு வெளிவரும் SO<sub>2</sub> வாயு குளிவிக்கப்பட்டு மீண்டும் வினையூக்கி மாற்றி கோபுரத்திற்குள் செலுத்தப்படுகிறது. இங்கு SO<sub>2</sub> வாயு SO<sub>3</sub> வாயுவாக மாறும் நிகழ்வு இந்நிலையில் கிட்டத்தட்ட 99.8% மாற்றமாக இருக்கிறது. இறுதியாக இவ்வாயுக்கள் கடைசி ஈர்ப்பு கோபுரத்தில் செலுத்தப்பட்டு செறிவு மிகுந்த கந்தக அமிலம் தயாரிக்கப்படுகிறது.  
முறையான வெப்பக் கட்டுப்பாடு மற்றும் சீராக வாயுக்கள் செலுத்துதல் வீதம் ஆகியவற்றால் உற்பத்தி வீதம் மற்றும் செறிவு மிகுத்தல் செயல்பாடுகள் மேம்படுத்தப்படுகின்றன.
# ஒ.ச.நே. ஈடுசெய்தல்

**ஒ. ச. நே. ஈடுசெய்தல்** *(UTC offset)* என்பது ஒரு குறிப்பிட்ட இடத்தின் குறிப்பிட்ட நாளில் ஒருங்கிணைந்த சர்வதேச நேரத்திலிருந்து வேறுபடுகின்ற மணி மற்றும் நிமிடங்களைக் குறிக்கின்றது. பொதுவாக இந்நேர வேறுபாடு (+ அல்லது -) குறியீகள் மூலமாக குறிக்கப்படுகிறது. எனவே ,ஒரு இடத்தில் நிலவுகின்ற நேரமானது ஒருங்கிணைந்த சர்வதேச நேரத்திலிருந்து ஒரு மணி நேரம் முன்னால் இருக்கிறது என்றால் ( குளிர்காலத்தில் பெர்லினில் இருக்கும் நேரத்தைப் போல) அதை ஒருங்கிணைந்த சர்வதேச நேரத்திற்கு ஈடு செய்யும் பொருட்டு "+01:00", "+0100", அல்லது சாதாரணமாக "+01" என்று குறிக்கப்படுகிறது.
# ஒ.ச.நே. ஈடுசெய்தல்

## நேர வலயம் மற்றும் நேரமீடுசெய்தல்

நேர வலயம் என்பது ஒரு நிலவியற் பகுதியில் உள்ள அனைவரும் கிட்டத்தட்ட ஒரே நேரத்தை உணர்வதைக் குறிக்கும்.  
நேரமீடுசெய்தல் என்பது ஒரு நிலவியற்பகுதியில் நிலவும் நேரத்தை , ஒருங்கிணைந்த சர்வதேச நேரத்திற்குச் சமமான நேரமாகக் குறிப்பிடும்பொருட்டு கூட்டவோ அல்லது குறைக்கவோ செய்கின்ற நேரத்தின் அளவாகும். அந்நேரம் பகலொளி சேமிப்பு நேரம் அல்லது திட்ட நேரம் என்பவற்றில் எதுவாகவும் இருக்கலாம்.  
ஏதாவதொரு குறிப்பிட்ட நேர வலயத்தில் வசிப்பவர்கள் ( உருசியா அல்லது தென் ஆப்பிரிக்கா போல) திட்ட நேரத்தை ஆண்டு முழுவதுமோ அல்லது கோடைகாலத்தின் பகல் பொழுது மற்றும் குளிர்காலத்திலோ கண்காணிக்க இயலும்.
# ஒ.ச.நே. ஈடுசெய்தல்

## பகலொளி சேமிப்பு நேரம்

வட அமெரிக்கா , ஐரோப்பா மற்றும் ஆத்திரேலியா போன்ற பல நாடுகளில் பகலொளி சேமிப்பு நேரம் பயன்படுத்தப்படுகிறது. பகலொளி சேமிப்பு நேரம் என்பது பரவலாக பயன்பாட்டில் இருக்கும் திட்ட நேரத்தை கோடை மாதங்களில் முன்னோக்கி நகர்த்தும் முறையாகும். இது பொதுவாக ஒரு மணி நேரமாகும். மத்திய ஐரோப்பிய நேரம் ஒ. ச. நே + 01:00 என்பது மத்திய ஐரோப்பிய கோடை நேரம் ஒ. ச. நே + 02:00 என்று மாற்றப்படுகிறது மற்றும் பசிபிக் திட்ட நேரம் ஒ. ச. நே 08:00 என்பது பசிபிக் பகலொளி நேரமாகவும் மாற்றப்படுகிறது.
# ஒ.ச.நே. ஈடுசெய்தல்

## இவற்றையும் காண்க

- அ.சீ.நி 8601 - அனைத்துலக நாள் மற்றும் நேர சீர்தர நிறுவனம்.
- ஒ.ச.நே.நேரமீடுசெய்தல் பட்டியல்
- சீர்தரத்துக்கான அனைத்துலக நிறுவனம்
# ஒ.ச.நே. ஈடுசெய்தல்

## வெளிப்புற இணைப்புகள்

- Time Service Dept., U.S. Naval Observatory
# காவலூர் முருகன் கோயில்

**காவலூர் முருகன் கோயில்**, இந்தியா, தமிழ்நாடு, தஞ்சாவூர் மாவட்டத்திலுள்ள முருகன் கோயிலாகும்.
# காவலூர் முருகன் கோயில்

## அமைவிடம்

இக்கோயில் தஞ்சாவூர் மாவட்டத்திலுள்ள அம்மாப்பேட்டை ஒன்றியத்தில் அமைந்துள்ளது.
# காவலூர் முருகன் கோயில்

## அமைப்பு

சண்முகசுப்பிரமணியசுவாமி கோயில் என்றழைக்கப்படுகின்ற இக்கோயில் திருப்புகழ் பாடிய அருணகிரிநாதரால் பாடல் பெற்ற கோயிலாகும். சற்றே உயர்ந்த தளத்தில் அமைந்துள்ள இக்கோயில் கருவறை, விமானம் உள்ளிட்ட அமைப்புகளுடன் உள்ளது. கோயிலில் பலிபீடம், நந்தி உள்ளன. கோயிலின் முன் மண்டபத்தில் விநாயகர், சந்திரன், சூரியன், வல்லவநாதர், அருணகிரிநாதர், அங்காரஹன் உள்ளிட்டோர் உள்ளனர். ஆறுபடை வீடுகளைச் சேர்ந்த முருகனின் திருவுருவங்கள் சுதைச் சிற்பங்களாக அமைக்கப்பட்டுள்ளன.
# கப்போங்கு மொழி

**கப்போங்கு** (*Kapóng*) என்பது கயானா, மற்றும் வெனிசுவேலாவில் பேசப்படும் ஒரு கரிபன் மொழி ஆகும். இம்மொழி கயானாவில் குறிப்பாக அந்நாட்டின் மசருனி ஆற்றிற்கு மேலேயுள்ள பகுதிகளில் பரவலாகப் பேசப்படுகிறது. இம்மொழியைப் பேசுவோர் அனேகமாக கிராமங்களில் வசிக்காவிட்டாலும், கமராங், ஜவால்லா, வரமதோங், காக்கோ ஆகிய இடங்களில் உள்ளோர் பெரும்பான்மையாகப் பேசுகின்றனர். கப்போங்கு மொழியில் இரண்டு வட்டாரமொழி வழக்குகள் உள்ளன. அவை: அக்கவாயோ, பட்டமோனா ஆகியனவாகும்.
# ஊர்வசி புட்டாலியா

**ஊர்வசி புட்டாலியா** (*Urvashi Butalia*, பிறப்பு: 1952) என்பவர் பெண்ணிய எழுத்தாளர், படைப்பாளி, நூலாசிரியர், மற்றும் நூல் வெளியீட்டாளர் ஆவார். காளி பார் விமன் (kali for women) என்ற இந்தியாவின் முதல் பெண்ணியப் பதிப்பகத்தை ரிது மேனனுடன் சேர்ந்து தோற்றுவித்தவர்.
# ஊர்வசி புட்டாலியா

## இளமைக் காலம்

ஊர்வசி புட்டாலியா அரியானா மாநிலம் அம்பாலா என்னும் ஊரில் பிறந்தார். 1973 ஆம் ஆண்டில் இலக்கியத்தில் இளங்கலை, முதுகலைப் பட்டங்களை தில்லிப் பல்கலைக்கழகத்தில் பயின்று பெற்றார். பின்னர் 1977 இல் இலண்டன் பல்கலைக்கழகத்தில் தென்னாசிய ஆய்வுகள் செய்து முதுகலைப் பட்டம் பெற்றார்.
# ஊர்வசி புட்டாலியா

## பதிப்புப் பட்டறிவு

தில்லியில் அமைந்துள்ள ஆக்சுபோர்டு பல்கலைக்கழக பதிப்பகத்தில் பணியில் சேர்ந்து பதிப்பு சம்பந்தமான அனுபவங்களை ஊர்வசி புட்டாலியா பெற்றார். 2003 ஆம் ஆண்டில் ரிது மேனனுடன் கருத்து வேறுபாடு ஏற்பட்டு இருவரும் பிரிந்தனர். அதற்குப் பிறகு 'சுபான் புக்ஸ்' என்னும் பதிப்பகத்தைத் தொடங்கினார். பெண்ணியம் பேசும் நூல்கள் மட்டுமன்றி கதை, புதினம், குழந்தை நூல்கள் பொது நூல்கள் எனப் பல வகை நூல்களை இப்பதிப்பகம் வெளியிட்டது.
# ஊர்வசி புட்டாலியா

## எழுத்துப்பணி

பெண்களுக்கு எதிரான வன்செயல்களைக் கண்டித்தும் எதிர்த்தும் பல செய்தித் தாள்களிலும் இதழ்களிலும் எழுதி வருகிறார். பெண்களின் படைப்பாற்றலை வளர்த்தெடுக்க உதவி வருகிறார். இந்தியா பாக்கிஸ்தான் பிரிவினையின் போது நிகழ்ந்த வன்முறையிலும் போராட்டத்திலும் பாதிக்கப்பட்டு உயிர்ப் பிழைத்தோர் பலரை அணுகி பேட்டி கண்டு அவர்களுடைய அவலங்களையும் அனுபவங்களையும் பதிவு செய்துள்ளார். தி கார்டியன், தி டைம்ஸ் ஆப் இந்தியா, அவுட்லுக், இந்தியா டுடே, தி இந்து போன்ற ஆங்கிலத்தாள்களில் பாலினச் சிக்கல்கள், தீவிரவாதம், அரசியல் போன்ற தளங்களில் தம் கருத்துகளை எழுதுகிறார். ஊர்வசி புட்டாலியா இதுவரை 7 நூல்கள் எழுதி இருக்கிறார். இவரும் ரிது மேனனும் இணைந்து பத்மசிறீ விருதினை 2003-ஆம் ஆண்டில் பெற்றனர்.
# ஜன சதாப்தி விரைவுத் தொடருந்து

**ஜன சதாப்தி விரைவுவண்டி** என்னும் தொடர்வண்டிகள் இந்தியாவில் இயக்கப்படுகின்றன. இவை *சதாப்தி விரைவுவண்டி*யைப் போன்றவை.  
ஜன சதாப்தி வண்டிகளில் *ஹில் குயின் எக்ஸ்பிரஸ்* என்னும் வண்டி மட்டுமே மீட்டர் பாதையில் இயங்குகிறது. இது லும்திங்கில் தொடங்கி லோயர் ஹாப்லாங் வரை செல்லும். இந்த வண்டியும் கூடிய விரைவில் அகல ரயில்பாதைக்கு மாற்றப்படும்.
# ஜன சதாப்தி விரைவுத் தொடருந்து

## இயக்கப்படும் வண்டிகள்

கீழே உள்ள பட்டியலில் ஜன சதாப்தி வகை வண்டிகளைக் காண்க.
| **1** | 12021/12022 | ஹவுரா பார்பில் ஜன சதாப்தி விரைவுவண்டி | கரக்பூர் → டாட்டாநகர் → சாய்பாசா | 399&nbsp;கி.மீ |  |
| --- | --- | --- | --- | --- | --- |
| **2** | 12023/12024 | பட்னா ஹவுரா ஜன சதாப்தி விரைவுவண்டி | ஆசன்சோல் → லக்கீசராய் | 532 கி.மீ |  |
| **3** | 12051/12052 | தாதர் மட்காவ் ஜன சதாப்தி விரைவுவண்டி | திவா → பன்வேல் | 571 கி.மீ |  |
| **4** | 12053/12054 | அமிர்தசரஸ் ஹரித்துவார் ஜன சதாப்தி விரைவுவண்டி | சகாரன்பூர் → அம்பாலா கன்டோன்மென்ட் → லூதியானா → ஜலந்தர் | 410 கி.மீ |  |
| **5** | 12055/12056 | தேராதூன் ஜன சதாப்தி விரைவுவண்டி | மீரட் → ரூர்க்கி | 308 கி.மீ |  |
| **6** | 12057/12058 | உனா ஜன சதாப்தி விரைவுவண்டி | அம்பாலா கன்டோன்மென்ட் → சண்டிகர் | 387 கி.மீ |  |
| **7** | 12059/12060 | கோட்டா ஹசரத் நிசாமுதீன் ஜன சதாப்தி விரைவுவண்டி | சவாய் மாதோபூர் → பயனா → மதுரா, உத்தரப் பிரதேசம் | 458 கி.மீ |  |
| **8** | 12061/12062 | ஜபல்பூர் ஹபீப்கஞ்சு ஜன சதாப்தி விரைவுவண்டி | இட்டர்சி → நர்சிங்பூர் | 330 கி.மீ |  |
| **9** | 12063/12064 | ஹரித்துவார் உனா லிங்க் ஜன சதாப்தி விரைவுவண்டி | சகாரன்பூர் → அம்பாலா கன்டோன்மென்ட் → சண்டிகர் | 349 கி.மீ |  |
| **10** | 12065/12066 | அஜ்மீர் ஹசரத் நிசாமுதீன் ஜன சதாப்தி விரைவுவண்டி | புலேரா → ரிங்கஸ் → ரேவாரி | 388 கி.மீ |  |
| **11** | 12067/12068 | குவஹாத்தி ஜோர்ஹத் ஜன சதாப்தி விரைவுவண்டி | லம்திங் → திமாப்பூர் → மரியானி | 375 கி.மீ |  |
| **12** | 12069/12070 | ராய்கட் கோந்தியா ஜன சதாப்தி விரைவுவண்டி | பிலாஸ்பூர் → ராய்ப்பூர், சத்தீஸ்கர் → துர்க் | 415 கி.மீ |  |
| **13** | 12071/12072 | அவுரங்காபாத் ஜன் சதாப்தி | கல்யாண் → மன்மத் | 363 கி.மீ |  |
| **14** | 12073/12074 | புவனேஸ்வர் ஹவுரா ஜன சதாப்தி விரைவுவண்டி | கரக்பூர் → கட்டக் | 437 கி.மீ |  |
| **15** | 12075/12076 | கோழிக்கோடு ஜன சதாப்தி விரைவுவண்டி | ஷொறணூர் → ஆலுவா → எர்ணாகுளம் | 400 கி.மீ |  |
| **16** | 12077/12078 | விஜயவாடா ஜன சதாப்தி விரைவுவண்டி | கூடூர் → ஒங்கோல் → தெனாலி | 455 கி.மீ |  |
| **17** | 12079/12080 | பெங்களூர் சிட்டி ஹூப்ளி ஜன சதாப்தி விரைவுவண்டி | யஷ்வந்த்பூர் → அரிசிகீரே → சிக்ஜஜூர் | 470 கி.மீ |  |
| **18** | 12081/12082 | கண்ணூர் ஜன சதாப்தி விரைவுவண்டி | கோழிக்கோடு → ஷொறணூர் → எர்ணாகுளம் | 500 கி.மீ |  |
| **19** | 12083/12084 | தஞ்சாவூர் கோயம்புத்தூர் ஜன சதாப்தி விரைவுவண்டி | திருச்சிராப்பள்ளி → கரூர் → ஈரோடு | 292 கி.மீ |  |
| **20** | 12365/12366 | பட்னா ராஞ்சி ஜன சதாப்தி விரைவுவண்டி | கயா → கோமோ → போகாரோ | 408 கி.மீ |  |
| **21** | 05967/05968 | ஹில் குயின் விரைவுவண்டி | லம்திங் - லோயர் ஹாப்லாங் | 103 கி.மீ | } |
# டாட்டாநகர் சந்திப்பு

**டாட்டாநகர் சந்திப்பு**, இந்தியாவிலுள்ள ஜம்சேத்பூர் நகருக்கான தொடர்வண்டி நிலையமாகும். இந்த நிலையம் முன்னர் பீகாரில் இருந்தது. மாநில பிரிவினைக்குப் பின்னர், சார்க்கண்ட் மாநில எல்லைக்குள் உள்ளது. இது
தென்கிழக்கு ரயில்வே கோட்டத்தில், அதிக பயணிகள் பயன்படுத்தும் இரண்டாவது முக்கிய நிலையம்.
# டாட்டாநகர் சந்திப்பு

## வண்டிகள்

### விரைவு வண்டிகள்

| எண் | வண்டி எண் | வண்டியின் பெயர் | வழித்தடம் |  |
| --- | --- | --- | --- | --- |
| 1 | 22823 | புவனேஸ்வர் ராஜ்தானி விரைவுவண்டி | புது தில்லி - புவனேஸ்வர் |  |
| 2 | 12801 | புருசோத்தம் விரைவுவண்டி | புது தில்லி - புரி |  |
| 3 | 12819 | ஒரிசா சம்பர்க் கிராந்தி விரைவுவண்டி | புது தில்லி - புவனேஸ்வர் |  |
| 4 | 18477 | உத்கள் விரைவுவண்டி | ஹரித்துவார் - புரி |  |
| 5 | 12875 | நீலாச்சல் விரைவுவண்டி | புது தில்லி - புரி |  |
| 6 | 18101 | டாட்டா ஜம்மு தவி விரைவுவண்டி | ஜம்முவை நோக்கி |  |
| 7 | 18103 | ஜாலியன்வாலா பாக் விரைவுவண்டி | அமிர்தசரசை நோக்கி |  |
| 8 | 12860 | கீதாஞ்சலி விரைவுவண்டி | மும்பையை நோக்கி |  |
| 9 | 18030 | ஷாலிமார் - குர்லா விரைவுவண்டி | மும்பை - ஷாலிமார் |  |
| 10 | 02870 | ஹவுரா அதிவிரைவுவண்டி | ஹவுரா-மும்பை | } |
# டாட்டாநகர் சந்திப்பு

## மேலும் பார்க்க

- ஜம்சேத்பூர்
- ஆதித்யாபூர்
# ஒஸ்டுவால்டு செயன்முறை

**ஒஸ்டுவால்டு செயன்முறை** *( Ostwald process)* என்பது நைட்ரிக் அமிலம் தயாரிக்கப் பயன்படும் ஒரு வேதியியல் செயல்முறையாகும். வில்லெம் ஓஸ்டுவால்டு இச்செயன்முறையைக் கண்டறிந்து 1902 ஆம் ஆண்டில் காப்புரிமையும் பெற்றிருந்தார். இவருடைய இச்செயன்முறையே நவீன வேதியியல் தொழிற்சாலைகளில் முதன்மையாக அங்கம் வகிக்கிறது. மேலும் பொதுவான உரங்கள் உற்பத்திக்குத் தேவையான தாதுப் பொருட்களையும் இசெயன்முறை வழங்குகிறது. வரலாற்றிலும் நடைமுறையிலும் இசெயன்முறை ஹேபர் செயன்முறையை ஒத்திருக்கிறது. ஹேபர் செயன்முறை அமோனியா உற்பத்திக்குத் தேவையான தாதுப் பொருட்களை வழங்குகிறது.
# ஒஸ்டுவால்டு செயன்முறை

## செயன்முறை

அமோனியா நைட்ரிக் அமிலமாக மாறுவது இரண்டு படிநிலைகளில் நிகழ்கிறது. 10 சதவீதம் ரோடியம் சேர்ந்த பிளாட்டின வினையூக்கி முன்னிலையில் அமோனியா, ஆக்சிசனுடன் சேர்த்து சூடாக்கப்படுவதால் நைட்ரிக் அமிலமும் தண்ணீரும் உருவாகிறது. வலுவான வெப்ப உமிழ் வினை இப்படிநிலையில் நிகழ்கிறது. வெப்பம் உருவாக்குவதற்கான ஆதார வினையாக இவ்வினை கருதப்பட்டது  
:4 NH<sub>3</sub> <sub>(வாயு)</sub> + 5 O<sub>2</sub> <sub>(வாயு)</sub> → 4 NO <sub>(வாயு)</sub> + 6 H<sub>2</sub>O <sub>(வாயு)</sub> (ΔH = −905.2 கிலோஜூல்)  
இரண்டாவது நிலையானது, நீருள்ள உறிஞ்சும் இயந்திரத்தில் நிகழும் இரண்டு வினைகளை உள்ளடக்கியுள்ளது. முதலாவதாக நைட்ரிக் ஆக்சைடு மீண்டும் நைட்ரசன் ஈராக்சைடாக:.
# ஆண்டர்ஸ் யோனாஸ் ஆங்ஸ்டிராம்

**ஆண்டர்ஸ் யோனாஸ் ஆங்ஸ்டிராம்** (*Anders Jonas Ångström*, 1814 - 1874 ), ஒரு சுவீடன் நாட்டு இயற்பியலாளர். உப்சாலா பல்கலைக்கழகத்தில் நிறமாலையியல் துறையில் முன்னோடியாக இருந்தவர். “வெப்பப்படுத்தப்பட்ட ஒரு வளிமம் ( gas ) எந்த அலைநீளங்களில் ஒளியை உமிழுமோ அதே அலைநீளங்களை குறைவான வெப்பநிலையில் உள்ளபோது அவ்வளிமம் உட்கவரும்” என்ற உண்மையை 1855 -ஆம் ஆண்டு கண்டறிந்தார்; இதை நான்காண்டுகளுக்குப் பின்னர் கீர்காஃப் ( Kirchoff ) ஆய்வுகளின் மூலம் உறுதி செய்தார். 1861- இல் ப்ரான்ஹோபர் வரிகளை ஆய்வு செய்ததில் சூரியனில் ஹைட்ரசன் உள்ளதை உறுதி செய்தார். ஆங்ஸ்ட்ராம் தன் அளவிடுதல்களை 10 <sup>−10</sup> மீ அளவுகளில் செய்தார்; பின்னாளிலே, அவரை கவுரவப்படுத்தும் விதமாக 10 <sup>−10</sup> மீ = 1 Å என்ற அலகு ஏற்படுத்தப்பட்டது. துருவ ஒளியின் நிறமாலையியல் பற்றியும் தன் ஆய்வுகளைச் செய்துள்ளார் ஆங்ஸ்டிராம்.
# ஆண்டர்ஸ் யோனாஸ் ஆங்ஸ்டிராம்

## வாழ்க்கை

ஆண்டெர்சு ஜோனாசு ஆங்சுடிராம் மெடெல்பாட் நகரில் யோகான் ஆங்சுடிராமுக்குப் பிறந்து, ஆர்னோசந்து பள்ளியில் பயின்றார். இவர் 1833இல் உப்சாலாவுக்குப் போய் உப்சாலாப் பல்கலைக்கழகத்தில் கல்வி பயின்று 1839இல் இயற்பியலில் தேர்ச்சி பெற்றார். 1842இல் இவர் நடைமுறை வானியற் பணியில் பயிற்சிபெற ஸ்டாக்ஹோம் சென்றார். அடுத்த ஆண்டே அவர் உப்சாலா வான்காணகத்தின் பொறுப்பாளரானார்.  
புவியின் காந்தப்புலம் பற்றிய ஆர்வத்தால் சுவீடன் நாட்டின் பல பகுதிகளின் காந்தச் செறிவில் ஏற்படும் வேறுபாடுகளை அளந்து பதிவு செய்தார். இவருக்கு இசுடாக்கோல்ம் அறிவியல் கல்விக்கழகம் இப்பணிக்கான பொறுப்பைத் தந்தது. 1851முதல் 1853வரை உலகம் சுற்றி சுவீடிய பிரிகேட்டு யூகினீ என்ற கலத்தில் காந்த அளவீடுகள் எடுத்ததால் இப்பணியை தனது இறப்புக்குச் சற்று முன்புவரை முடிக்கமுடியவில்லை.  
இவர் அடோல்ப் பெர்டினாண்டு சுவான்பர்கிற்குப் பிறகு 1858இல் உப்சாலா இயற்பியல் கட்டிலில் அமர்ந்தார். இவரது முதன்மையான ஆய்வுகள் வெப்பக் கடத்தலிலும் கதிர்நிரலியலிலும் அமைந்தன. இவர் அரசு சுவீடிய அறிவியல் கல்விக்கழகத்துக்கு 1853இல் அனுப்பிய ஒளியியல் ஆய்வுகளாகிய *Optiska Undersökningar* என்ற உரையில் மின்பொறித் தெறிப்பில் இருவகைக் கதிர்நிரல்கள் உள்ளன எனக் குறிப்பிட்ட்தோடு மட்டுமன்றி, இதில் ஒன்று மின்முனை பொன்மம் (metal) வெளியிட்டது என்றும் மற்றொன்று அது கடக்கும்/பாயும் வளிமம் வெளியிட்டது என்றும் தெளிவுபடக் கூறியுள்ளார்.மேலும் ஆயிலரின் ஒத்திசைவுக் கோட்பாட்டைப் பயன்படுத்தி வெண்சுடர் வளிமம் தான் உறிஞ்சவல்ல அதே அலைநீளக் கதிர்களையே வெளியிடுகிறது என்றும் காட்டினார். இக்கூற்று, 1872இல் அரசுக் கழகத்தின் இரம்ஃபோர்டு விருதை இவருக்குத் தந்தபோது, சர் எட்வார்டு சாபைனால் அறிவிக்கப்பட்டது. எனவே இவர் பிறகு பல ஆண்டுகளாக கண்டுகொள்ளபடாமல் இருந்தாலும் இவரே கதிர்நிரலியலின் முன்னோடியாவார்.  
1861ஆம் ஆண்டுக்குப் பிறகு இவர் சூரியக் கதிர்நிரலில் சிறப்புக் கவனம் செலுத்தலானார். இவர் ஒளிப்படவியலையும் கதிர்நிரலியலையும் இணைத்து சூரியக் குடும்பத்தை 1862இல் ஆய்வு செய்து சூரிய வளிமண்டலத்தில் பிற தனிமங்களுடன் நீரியம் உள்ளதைக் கண்டறிந்தார். அவர் 1868இல் இயல்புச் சூரியக் கதிர்நிரல் சார்ந்த 1000 கதிர்வரிகளை அளந்து விரிவான மிகப் பெரிய கதிர்வரையை *Recherches sur le spectre solaire*, எனும் ஆய்வுரையில் வெளியிட்டார். அவரது அளவீடு, 7000 அல்லது 8000 பங்கில் ஒரு பங்களவுக்கு அளவியின்குறைபாட்டால் பிழை உடையதாயினும், அலைநீளத்தைப் பொறுத்தவரை சரியானதாக அமைந்திருந்தது.  
இவர் 1867இல் முதன்முதலாக வடமுனைச் சுடரொளியை ஆய்வு செய்தார். அதில் இவர் மஞ்சட்பசுமைப் பகுதியில் அமைந்த பொலிவுமிக்க கோட்டை அளந்தார்; இவரது இரிட்ஜ்பர்க் பெயரால் அழைக்கப்படும் 7000 அல்லது 8000 பங்கில் ஒரு பங்களவுக்கு பிழை உடையதாயினும் அதே கோடே அந்தியொளி வீச்சிலும் அமைந்துள்ளதெனத் தவறாகக் கருதியுள்ளார்.  
இவர் பல ஆய்வுகழகங்களில் உறுப்பினராகத் தேர்வு செய்யப்பட்டார். 1850இல் சுவீடிய அரசு அறிவியல் கல்விக்கழகத்திலும் 1870இல் இலண்டனரசுக் கழகத்திலும் 1873இல் பிரெஞ்சு நிறுவனத்திலும் உறுப்பினரானார்.  
இவரது மகனான, நட் ஆங்சுடிராம் (1857–1910), என்பவரும் ஓர் இயற்பியலார் ஆவார்.  
இவர் 1874 ஜூன் 24ஆம் நாளன்று உப்சாலாவில் இயற்கை எய்தினார்.
# ஆண்டர்ஸ் யோனாஸ் ஆங்ஸ்டிராம்

## தகைமைகள்

- செறிந்த பொருளில் அளக்கப்படும் அலைநீளமும் அணுவிடைத் தொலைவும் அங்சுடிராம் அலகு (1 Å = 10<sup>−10</sup> மீ) என இவரது பெயரால் வழங்கப்படுகின்றன.
- நிலாவின் எரிமலைவாய் ஒன்று ஆங்சுடிராம் எரிமலைவாய் எனப் பெயரிடப்பட்டுள்ளது.
- இவர் நினைவாக உப்சாலா பல்கலைக்கழக முதன்மைக் கட்டிடமொன்று ஆங்சுடிராம் ஆய்வகம் எனப் பெயரிடப்பட்டுள்ளது.
# தனுர் வேதம்

**தனுர் வேதம்**, *தனுஷ்* என்ற சமசுகிருத சொல்லிற்கு *வில்* என்றும், வேதம் என்பதற்கு அறிவு என்றும் பொருள்படும். நேரடி பொருளில், இச்சொல் வில் வித்தையை குறிக்கும். இதிகாச புராணங்களில் இப்பொருளில்தான் தனுர்வேதம் என்ற சொல் பயன்படுத்தப்பட்டுள்ளது. பின்னர் தனுர் வேதம் என்ற சொல், வாள், ஈட்டி, கதாயுதம், கத்தி போன்றவைகளுடன் போரிடும் கலைகளையும் குறிக்க பயன்படுத்தப்படுகிறது.  
பண்டைய இந்திய இதிகாசங்களில் வில் வித்தையில், இராமன், இலக்குவன், பீஷ்மர், துரோணர் அருச்சுனன், கர்ணன் மற்றும் ஏகலைவன் புகழ் பெற்றவர்களாக விளங்கினர்.
கதாயுதப் போரில், பலராமன், பீமன், துரியோதனன் மற்றும் துச்சாதனன் சிறந்து விளங்கினர்.
# காந்தர்வ வேதம்

**காந்தர்வ வேதம்**, இந்து தொன்மவியலில் சில தேவ கணங்களை கந்தர்வர்கள், அரம்பையர்கள் (அப்சரஸ்), வித்தியாதரர்கள், கிண்ணரர்கள், கிம்புருடர்கள் என்று வகைப்படுத்தப்பட்டனர். அவர்களில் கந்தர்வர்கள் இசை மற்றும் நடனக் கலையில் தேர்ச்சி பெற்றவர்கள் என்று கருதப்படுகிறது.  
பரத முனிவர், நாட்டிய சாஸ்திரம் எனும் காந்தர்வ வேதம் எழுதியவராக கருதப்படுகிறார். காந்தர்வக் கலை கிமு 500 முதல் கிபி 500 முடிய வளர்ச்சி அடைந்ததாக கருதப்படுகிறது.. காந்தர்வ சாத்திரம் 6,000 சுலோகங்களும், 36 அதிகாரங்களும் கொண்டது. அதில் இசை, நடனம், நாடகம் என்ற மூன்று இருந்தன. இன்றுள்ள கந்தர்வ வேதத்தில் சங்கீதம், நடனம், நாட்டியம், நாடகம், கவிதை அடங்கும்.
நாரதர், காந்தர்வக் கலை கந்தர்வர் இது பிராமணர்களை தேவ கணத்தினர் என்று சொல்லும் நூல் ஆகும். இந்த காந்தர்வம் என்றால் தாலி கட்டாமல் மணம் புரிந்து கொள்ளுதல் என்று பொருளாகும். காந்தர்வர்கள் என்றால் பெண்களை தன்பால் ஈர்ப்பின் கவர்ந்தவர் என்று பொருள்.
# மேற்கு இரயில்வே (இந்தியா)

**மேற்கு ரயில்வே** என்பது இந்திய இரயில்வேயின் 17 மண்டலங்களில் ஒன்று. இது 1951 நவம்பர் 05 முதல் பயன்பாட்டில் உள்ளது. இந்த கோட்டத்திற்கு உட்பட்டவற்றில் ரத்லம் - மும்பை சென்ட்ரல், அகமதாபாத் - மும்பை, பாலன்பூர் - அகமதாபாத் ஆகிய வழித்தடங்கள் முக்கியமானவை.
# மேற்கு இரயில்வே (இந்தியா)

## ரயில் பாதை

| அகல ரயில் பாதை | 4147.37&nbsp; கி.மீ |  |
| --- | --- | --- |
| மீட்டர் ரயில் பாதை | 1412.39&nbsp; கி.மீ |  |
| குறுகிய ரயில் பாதை | 621.70&nbsp; கி.மீ |  |
| மொத்தம் | 6181.46&nbsp;km | } |
# மேற்கு இரயில்வே (இந்தியா)

## முக்கிய நிலையங்கள்

சர்ச்சுகேட் தொடர்வண்டி நிலையம்,
மும்பை சென்ட்ரல்,
அகமதாபாத் தொடர்வண்டி நிலையம்,
பாந்திரா முனையம்,
வடோதரா தொடர்வண்டி நிலையம்,
சூரத்து,
பவ்நகர் தொடர்வண்டி நிலையம்,
ரத்லம் சந்திப்பு,
இந்தோர் சந்திப்பு,
உஜ்ஜைன் சந்திப்பு,
ராஜ்கோட்,
காந்திதாம் தொடர்வண்டி நிலையம்
# எலி (திரைப்படம்)

***எலி*** என்பது 2015 ஆவது ஆண்டில் வெளியான ஒரு தமிழ்த் திரைப்படமாகும். நடிகர் வடிவேலு, நடிகை சதா ஆகியோர் முக்கிய கதாபாத்திரங்களில் நடித்த இத்திரைப்படத்தை யுவராஜ் தயாளன் இயக்கியிருந்தார். தெனாலிராமன் திரைப்படத்தை இயக்கிய யுவராஜ் தயாளன் அப்படத்தின் வெற்றியைத் தொடர்ந்து, வடிவேலுவுடன் மீண்டும் இணைந்த இத்திரைப்படமும் ஒரு நகைச்சுவைத் திரைப்படமாகும். வித்யாசாகர் இசையமைத்த இத்திரைப்படம் 2015 சூன் 19 அன்று வெளியானது.
# குப்பநத்தம், விருத்தாசலம் வட்டம்

குப்பநத்தம் (ஆங்கிலம் : Kuppanatham) என்பது கடலூர் மாவட்டத்தில் விருத்தாசலம் வட்டத்தில் அமைந்துள்ள ஒரு கிராமம் ஆகும். இது விருத்தாசலத்திற்கு மிக அருகாமையில் அமைந்துள்ளது. இந்திய அரசின் 2011-ஆம் ஆண்டு மக்கள் தொகை கணக்கெடுப்பின்படி, குப்பநத்தம் கிராமத்தில் 998 வீடுகள் உள்ளன. மேலும் இக்கிராமத்தில் 4,025 மக்களும் அதில் 2.053 ஆண்களும் 1972 பெண்களும் அடங்குவர்.
# குப்பநத்தம், விருத்தாசலம் வட்டம்

## தொழில்

குப்பநத்தம் கிராமத்தில் விவசாயம் முக்கிய தொழிலாக கருதப்படுகிறது. 2011-ஆம் ஆண்டு கணக்கெடுப்பின்படி, 472 பேர் விவசாயத்தை முழு நேரமாக மேற்கொள்கின்றனர். இதில் 394 ஆண்களும் 78 பெண்களும் அடங்குவர். மேலும் 1,313 பேர் விவசாயத்தை பகுதி நேரமாக மேற்கொள்கின்றனர். இதில் 520 ஆண்களும் 793 பெண்களும் அடங்குவர். இதர வேலை செய்பவர்கள் 327 பேர் உள்ளனர்.
# குப்பநத்தம், விருத்தாசலம் வட்டம்

## கல்வியறிவு

குப்பநத்தம் கிராமம் கல்வியறிவில் முன்னேறும் கிராமமாக உள்ளது. 2011-ஆம் கணக்கெடுப்பின்படி, இக்கிராமத்தில் 2,650 கல்வியறிவு பெற்றுள்ளனர். இதில் 1,563 ஆண்களும் 1,087 பெண்களும் அடங்குவர். இந்த கிராமத்தில் 1,375 பேர் படிப்பறிவு பெறாமல் உள்ளனர். இதில் 490 ஆண்களும் 885 பெண்களும் உள்ளனர். மேற்கண்ட வகையில் பார்க்கும் போது படிப்பறிவு பெற்றவர்கள் அதிகமாக உள்ளனர். இங்குள்ளவர்கள் கீழ்நிலைக்கல்வியை சொந்த கிராமத்திலேயும், மேல்நிலைக்கல்வியை விருத்தாசலத்திலோ அல்லது மற்ற நகரங்களிலோ கற்கின்றனர். இந்த கிராமத்திற்கு மிக அருகாமையில் திரு.கொளஞ்சியப்பர் அரசு கலைக்கல்லூரி இடம்பெற்றுள்ளது.
# குப்பநத்தம், விருத்தாசலம் வட்டம்

## வர்த்தகம்

குப்பநத்தம் கிராமத்தைச் சேர்ந்தவர்கள் பொருட்களை வாங்கவோ அல்லது விற்கவோ அருகிலுள்ள விருத்தாசலம் நகரத்திற்கு செல்ல வேண்டியுள்ளது.
# குப்பநத்தம், விருத்தாசலம் வட்டம்

## போக்குவரத்து

குப்பநத்தம் கிராமத்தைச் சேர்ந்தவர்கள் பெரும்பாலும் இருசக்கர வாகனங்களைப் பயன்படுத்துகின்றனர். பேருந்து மூலம் தொலைதூரத்திற்கு செல்ல விருத்தாசலம் நகரத்திற்கு செல்ல வேண்டியுள்ளது.
# குப்பநத்தம், விருத்தாசலம் வட்டம்

## அருகாமையிலுள்ள உள்ள ஊர்கள்

- விருத்தாசலம்
- நரிமணம்
- கோபுராபுரம்
- பொன்னேரி
- சின்னபண்டாரங்குப்பம்
- புதுகூரைப்பேட்டை
- கோமங்கலம்
- பூதாமூர்
# பிகானீர் மற்றும் ஜெய்ப்பூர் ஸ்டேட் வங்கி

**பிகானீர் மற்றும் ஜெய்ப்பூர் ஸ்டேட் வங்கி** அல்லது **ஸ்டேட் பாங்க் ஆப் பிகானீர் மற்றும் ஜெய்ப்பூர்** என்பது இந்தியாவில் செயல்பட்டுவரும் 26 பொதுத்துறை வங்கிகளில் ஒன்றாகும். மேலும் இவ்வங்கி பாரத ஸ்டேட் வங்கியின் 6 துணை வங்கிகளில் ஒன்றாகும். 2014 ஆவது ஆண்டு நிலவரப்படி இவ்வங்கி 1,140 கிளைகளுடன் செயல்பட்டு வருகிறது. இக்கிளைகளில் பெரும்பாலானவை ராஜஸ்தான் மாநிலத்திலேயே அமைந்துள்ளன. 2016 ஆம் ஆண்டில், பிகானீர் மற்றும் ஜெய்ப்பூர் ஸ்டேட் வங்கி உள்ளிட்ட ஐந்து பொதுத்துறை வங்கிகளான பிகானீர் மற்றும் ஜெய்ப்பூர் ஸ்டேட் வங்கி, ஐதராபாத் ஸ்டேட் வங்கி, பாட்டியாலா ஸ்டேட் வங்கி, திருவாங்கூர் ஸ்டேட் வங்கி, மைசூர் ஸ்டேட் வங்கி ஆகிய வங்கிகள், பாரத ஸ்டேட் வங்கியுடன் ஒன்றிணைக்க திட்டமிடப்பட்டது, இதற்கு இந்திய அரசு 2017 பிப்ரவரி 15 ஆம் தேதி ஒப்புதல் அளித்தது. இறுதியாக 2017 மார்ச் 31 அன்று பாரத ஸ்டேட் வங்கியுடன் இணைக்கப்பட்டன.
# விக்கிப்பீடியா:Statistics/weekly/21-Jun-2015
| 119 | 203.99.196.124 | 0 | 1 | 0 | 0 | 0 | 0 | 0 | 1 | 0 |  |
| 120 | Man77 | 0 | 1 | 0 | 0 | 0 | 0 | 0 | 1 | 0 |  |
| 121 | 183.83.50.124 | 0 | 1 | 0 | 0 | 0 | 0 | 0 | 1 | 122 |  |
| 122 | 117.248.5.108 | 0 | 1 | 0 | 0 | 0 | 0 | 0 | 1 | 0 |  |
| 123 | Pavanjandhyala | 0 | 1 | 0 | 0 | 0 | 0 | 0 | 1 | 39 |  |
| 124 | MPF | 0 | 1 | 0 | 0 | 0 | 0 | 0 | 1 | 32 |  |
| 125 | 27.251.117.242 | 0 | 1 | 0 | 0 | 0 | 0 | 0 | 1 | 0 |  |
| 126 | Primonewlin | 0 | 1 | 0 | 0 | 0 | 0 | 0 | 1 | 0 |  |
| 127 | 112.134.49.58 | 0 | 1 | 0 | 0 | 0 | 0 | 0 | 1 | 14 |  |
| 128 | Archaeodontosaurus | 0 | 1 | 0 | 0 | 0 | 0 | 0 | 1 | 9 |  |
| 129 | Shanmugamp7 | 0 | 0 | 0 | 0 | 0 | 0 | 1 | 1 | 0 |  |
| 130 | 99.109.126.247 | 0 | 1 | 0 | 0 | 0 | 0 | 0 | 1 | 11 |  |
| 131 | Anbusmart | 0 | 1 | 0 | 0 | 0 | 0 | 0 | 1 | 1 |  |
| 132 | 180.234.45.248 | 0 | 1 | 0 | 0 | 0 | 0 | 0 | 1 | 0 |  |
| 133 | Hedwig in Washington | 0 | 0 | 0 | 0 | 0 | 0 | 1 | 1 | 0 |  |
| 134 | 175.138.83.97 | 0 | 1 | 0 | 0 | 0 | 0 | 0 | 1 | 33 |  |
| 135 | 121.244.135.234 | 0 | 1 | 0 | 0 | 0 | 0 | 0 | 1 | 0 |  |
| 136 | 49.207.188.11 | 0 | 1 | 0 | 0 | 0 | 0 | 0 | 1 | 0 |  |
| 137 | 107.167.103.172 | 0 | 1 | 0 | 0 | 0 | 0 | 0 | 1 | 132 |  |
| 138 | 117.222.190.25 | 0 | 1 | 0 | 0 | 0 | 0 | 0 | 1 | 0 |  |
| 139 | L.Shriheeran | 0 | 1 | 0 | 0 | 0 | 0 | 0 | 1 | 75 |  |
| 140 | SURESH M KANTHALORE | 0 | 1 | 0 | 0 | 0 | 0 | 0 | 1 | 5772 |  |
| 141 | Prash | 0 | 1 | 0 | 0 | 0 | 0 | 0 | 1 | 0 |  |
| 142 | Alonso de Mendoza | 0 | 1 | 0 | 0 | 0 | 0 | 0 | 1 | 4 |  |
| 143 | 182.65.56.229 | 0 | 1 | 0 | 0 | 0 | 0 | 0 | 1 | 12 |  |
| 144 | Leitoxx | 0 | 1 | 0 | 0 | 0 | 0 | 0 | 1 | 16 | } |
# பி. ஆர். பந்துலு

**பி. ஆர். பந்துலு** *(Boodgur Ramakrishnaiah Panthulu, B. R. Panthulu,* 26 சூலை 1911 – 8 அக்டோபர் 1974) தென்னிந்தியாவைச் சேர்ந்த திரைப்பட இயக்குநர், தயாரிப்பாளர் மற்றும் நடிகராவார்.
# பி. ஆர். பந்துலு

## திரைப்படத் துறை பங்களிப்புகள்

### நடித்த திரைப்படங்கள்

1. ராஜபக்தி (1937)
1. தானசூர கர்ணா (1940)
1. திலோத்தமா (1940)
1. விஜயலட்சுமி  (1946)
1. நாம் இருவர் (1947)
1. பக்த ஜனா (1948)
1. சம்சார நௌகா (1948)
1. மச்சரேகை (1950)
1. சின்னத்துரை (1952)
1. பணம் (1952)
1. ஆசை மகன் (1953)
1. மாமியார் (1953)
1. மருமகள் (1953)
1. கல்யாணம் பண்ணியும் பிரம்மச்சாரி (1954)
1. கற்கோட்டை (1954)
1. விளையாட்டு பொம்மை (1954)
1. செல்லப்பிள்ளை (1955)
1. டாக்டர் சாவித்திரி (1955)
# பி. ஆர். பந்துலு

## திரைப்படத் துறை பங்களிப்புகள்

### தயாரித்து இயக்கிய திரைப்படங்கள்

1. தங்கமலை ரகசியம் (1957)
1. சபாஷ் மீனா (1958)
1. வீரபாண்டிய கட்டபொம்மன் (1959)
1. குழந்தைகள் கண்ட குடியரசு (1960)
1. கப்பலோட்டிய தமிழன் (1961)
1. பலே பாண்டியா (1962)
1. கர்ணன் (1964)
1. முரடன் முத்து (1964)
1. ஆயிரத்தில் ஒருவன் (1965)
1. நம்ம வீட்டு மகாலட்சுமி (1966)
1. எங்க பாப்பா (1966)
1. நாடோடி (1966)
1. ரகசிய போலீஸ் 115 (1968)
1. தேடிவந்த மாப்பிள்ளை (1970)
1. கங்கா கௌரி (1973)
1. ஸ்கூல் மாஸ்டர் (1973)
# பி. ஆர். பந்துலு

## திரைப்படத் துறை பங்களிப்புகள்

### தயாரிப்பு மட்டும் செய்த திரைப்படங்கள்

1. கல்யாணம் பண்ணியும் பிரம்மச்சாரி 1954
1. கடவுள் மாமா (1974)
# பி. ஆர். பந்துலு

## திரைப்படத் துறை பங்களிப்புகள்

### இயக்கம் மட்டும் செய்த திரைப்படம்

1. சங்கிலித்தேவன் (1960)
# பி. ஆர். பந்துலு

## பெற்ற விருதுகளும், சிறப்புகளும்

- கலைமாமணி விருது
# கழகத் தமிழ் அகராதி

**கழகத் தமிழ் அகராதி** என்பது திருநெல்வேலி, சைவசித்தாந்த நூற்பதிப்புக் கழகத்தின் புலவர் குழுவால் தொகுத்து வெளியிடப்பட்ட ஒரு தமிழ் அகராதி ஆகும். இது 1964 இல் முதல் பதிப்பாக வெளிவந்தது. 1997வரை 13 பதிப்புகளைக் கண்டுள்ளது. இவ்வகராதி தமிழிலக்கியத்தை படிப்பவர்களின் வசதிக்காகவே தொகுக்கப்பட்டது.
# கழகத் தமிழ் அகராதி

## ஆதாரங்கள்

- கழகத் தமிழ் அகராதி, கூகுள் புக்ஸ்
- கால அடைவில் அகரமுதலிகள்
# இந்தூர் ஸ்டேட் வங்கி

**இந்தூர் ஸ்டேட் வங்கி** அல்லது **ஸ்டேட் பாங்க் ஆப் இந்தூர்** என்பது பாரத ஸ்டேட் வங்கியின் துணை வங்கியும், பாரத ஸ்டேட் வங்கியுடன் இணைக்கப்பட்ட வங்கியும் ஆகும். இவ்வங்கி தனது தலைமை வங்கியான பாரத ஸ்டேட் வங்கியுடன் இணைய இந்திய அரசு 2009 அக்டோபரில் முதற்கட்ட அனுமதியை வழங்கியது. இவ்விணைப்புக்கு 2010 சூலை 15 அன்று மத்திய அமைச்சரவை ஒப்புதல் வழங்கியது. 2010 ஆகஸ்டு 26 அன்று இவ்வங்கி பாரத ஸ்டேட் வங்கியுடன் அதிகாரப் பூர்வமாக இணைந்தது.  
பாரத ஸ்டேட் வங்கியுடன் இணைக்கப்படும் போது இவ்வங்கி 470 கிளைகளுடன் 300 நகரங்களில் செயல்பட்டுவந்தது. 2009 மார்ச் மாதத்தில் இவ்வங்கியின் மொத்த வருவாயானது ரூபாய் 500&nbsp;பில்லியனைத் தாண்டியது.
# இந்திராணி (சப்தகன்னியர்)

என்ற சக்கரனும் இந்திராணி என்ற சசி தேவியும், ஐராவதம் என்ற தேவலோக யாணையில் பவனி வரும் காட்சி]]  
**இந்திராணி** அல்லது **ஷசி**, (Indrani or Shachi) (Indra's queen or Speech), ; (சமசுகிருதம்): शची;), துவக்க வேத கால நாகரீகத்தில், இந்து சமயத்தில் ஏழு புகழ் மிக்க பெண் கடவுளர்களில் (சப்தகன்னியர்) ஒருவராக கருதப்படுபவர். இவளை **ஐந்திரி** என்றும் **இந்திரா தேவி**, **ராஜேந்திரி**, **மகேந்திரி**, **நரேந்திரி** என்றும் பௌமன் என்ற அசுர மன்னனின் மகள் என்பதால் *பௌலோமி* என்றும் வேதங்கள் அழைக்கிறது. இந்திரனின் மனைவியான இந்திராணி மிக அழகானவர். இந்திராணி சிங்கம் மற்றும் யானைகளுடன் தொடர்புடையவர். ஜெயந்தன் மற்றும் ஜெயந்தி (தெய்வானை), சித்திரகுப்தர் ஆகியோரின் தாயாவாள்.
# இந்திராணி (சப்தகன்னியர்)

## ஆதார நூல்கள்

- *Hindu Goddesses: Vision of the Divine Feminine in the Hindu Religious Traditions* by David Kinsley
- The Hindus: An Alternative History By Wendy Doniger
# துவாரகை மடம்

சீடர்கள், பத்மபாதர், சுரேஷ்வரர், அஸ்தாமலகர் மற்றும் தோடகர்]]  
**துவாரகை மடம்** அல்லது **துவாரகை பீடம்** (Dwaraka pīţha or Dwaraka maţha), இந்தியாவின், குஜராத் மாநிலத்தில், இன்றைய தேவபூமி துவாரகை மாவட்டத்தின் கடற்கரை நகரான துவாரகையில், ஆதிசங்கரரால் எட்டாம் நூற்றாண்டில் துவக்கப்பட்ட அத்வைத மடமாகும். சாம வேதத்தை பிரதிநிதித்துவப்படுத்தும் இம்மடத்தை **காளி மடம்** என்றும் அழைப்பர்.  
இம்மடத்தின் முதல் மடாதிபதியாக இருந்தவர், ஆதிசங்கரரின் நான்கு சீடர்களில் ஒருவரான அஸ்தாமலகர் ஆவார்.
# செ. எ. ஆனந்தராஜன்

**செல்லையா எட்வின் ஆனந்தராஜன்** (*Chelliah Edwin Anandarajan* (31 சனவரி 1932 - 26 சூன் 1985) இலங்கைத் தமிழ் கல்வியாளரும், ஆசிரியரும் ஆவார். இவர் யாழ்ப்பாணம் பரி. யோவான் கல்லூரியின் ஆசிரியராகவும், அதிபராகவும் பணியாற்றியவர். ஈழப் போரின் போது இவர் தமிழீழ விடுதலைப் புலிகளால் சுட்டுக் கொல்லப்பட்டார்.
# செ. எ. ஆனந்தராஜன்

## ஆரம்பகால வாழ்க்கை

ஆனந்தராஜன் 1932 சனவரி 31 இல் இலங்கையின் வடக்கே யாழ்ப்பாணத்தில் கோப்பாயில் கோப்பாய் கிறித்தவக் கல்லூரி அதிபர் ஜி. எஸ். செல்லையாவின் மூத்த மகனாகப் பிறந்தார். கோப்பாய் கிறித்தவக் கல்லூரியிலும், பரி. யோவான் கல்லூரியிலும் கல்வி கற்றார். 1975 இல் துணை அதிபராகப் பதவி உயர்வு பெற்றார்.
# சமவிசைசார் புள்ளி

.]]
யூக்ளிடிய வடிவவியலில் ஒரு முக்கோணத்தை எந்தவொரு புள்ளியை மையமாகக் கொண்டு நேர்மாற்றும்போது அம்முக்கோணமானது சமபக்க முக்கோணமாக உருமாற்றமடைகிறதோ, அந்தப் புள்ளியே அம்முக்கோணத்தின் **சமவிசைசார் புள்ளி** (*isodynamic point*) எனப்படும். மேலும் முக்கோணத்தின் ஒவ்வொரு உச்சிக்கும் சமவிசைசார் புள்ளிக்கும் இடைப்பட்ட தூரமானது அந்தந்த உச்சிக்கு எதிரிலமையும் முக்கோணப் பக்கநீளங்களுக்கு எதிர்விகிதத்தில் இருக்கும். சமபக்க முக்கோணத்திற்கு அதன் நடுக்கோட்டுச்சந்தி மட்டுமே ஒரேயொரு சமவிசைசார் புள்ளியாக அமையும்ம். ஒவ்வொரு அசமபக்க முக்கோணத்திற்கும் இரு சமவிசைசார் புள்ளிகள் உள்ளன. கணிதவியலாளர் ஜோசப் நியுபெர்க் இப்புள்ளிகள் பற்றி ஆய்வு செய்து அவற்றுக்கு இப்பெயரிட்டார்.  
சமவிசைசார் புள்ளிகள் இரண்டும் முக்கோண மையங்களாகும். மேலும் இவை மோபியஸ் உருமாற்றங்களின் கீழும் மாறாநிலை கொண்டவையாக இருக்கும்.
# சமவிசைசார் புள்ளி

## தொலைவு விகிதங்கள்

<math>ABC</math> முக்கோணத்தின் சமவிசைசார் புள்ளிகள் <math>S</math>, <math>S'</math> எனில், கீழ்க்காணும் சமன்பாடுகள் உண்மையாய் இருக்கும்:  
::<math>AS\cdot BC=BS\cdot AC=CS\cdot AB\,</math>
::<math>AS'\cdot BC=BS'\cdot AC=CS'\cdot AB\,</math>  
அதாவது தொலைவுகள் <math>AS</math>, <math>BS</math>, <math>CS</math> மூன்றும் முக்கோணத்தின் பக்க நீளங்கள் <math>BC</math>, <math>AC</math>, <math>AB</math> மூன்றுக்கும் எதிர்விகிதத்தில் இருக்கும்.  
முக்கோணத்தின் அப்பலோனியஸ் வட்டங்கள் மூன்றும் வெட்டிக்கொள்ளும் பொதுப்புள்ளிகளாக <math>S</math>, <math>S'</math> இரண்டும் உள்ளன. இவ் வட்டங்கள் ஒவ்வொன்றும் முக்கோணத்தின் ஒரு உச்சி வழிச் செல்வதாகவும், மற்ற இரு உச்சிகளிலிருந்து மாறாத் தொலைவு விகிதம் கொண்டதாகவும் இருக்கின்றன.
# சமவிசைசார் புள்ளி

## உருமாற்றங்கள்

ஒரு புள்ளி நேர்மாற்றம் மற்றும் மோபியஸ் உருமாற்றங்களைப் பொறுத்து அமையும் பண்புகளைக் கொண்டும் <math>ABC</math> முக்கோணத்தின் சமவிசைசார் புள்ளிகள் <math>S</math> and <math>S'</math> இரண்டையும் வரையறுக்கலாம்.  
சமவிசைசார் புள்ளியைப் பொறுத்த நேர்மாற்றத்தால் முக்கோணம் <math>ABC</math> ஆனது ஒரு சமபக்க முக்கோணமாக மாறுகிறது.  
முக்கோணம் <math>ABC</math> இன் சுற்றுவட்டத்தின் உட்புறத்தை <math>ABC</math> இன் உருமாற்ற முக்கோணத்தின் சுற்றுவட்டத்தின் உட்புறமாகவே உருமாற்றும் மோபியஸ் உருமாற்றங்களினால் சமவிசைசார் புள்ளிகள் நிலைமாறாமல் உள்ளன. ஆனால் சுற்றுவட்டத்தினை உள்ளும் வெளியுமாக மாற்றும் உருமாற்றங்களில் சமவிசைசார் புள்ளிகள் ஒன்று மற்றதாக மாற்றப்படுகின்றது.  
முக்கோணத்தின் மூன்று உச்சிகளோடும் சமவிசைசார் புள்ளிகள் உருவாக்கும் கோணங்கள் பின்வரும் சமன்பாடுகளை நிறைவு செய்கின்றன <math>ABC</math> முக்கோணத்தினுள் வரையப்படும் சமபக்க முக்கோணங்களில் மிகக் குறைந்த பரப்பளவு கொண்டது பாத முக்கோணம் ஆகும்.
# சமவிசைசார் புள்ளி

## வரையும் முறை

### அப்பலோனியஸ் வட்டங்களின் வெட்டும்புள்ளிகளாக

- <math>ABC</math> முக்கோணத்தின் உச்சிக்கோணம் <math>A</math> இன் உட்கோண மற்றும் வெளிக்கோண இருசமவெட்டிகள் வரைந்து கொள்ள வேண்டும்
- இக்கோண இருசமவெட்டிகள் இரண்டும் முக்கோணத்தின் பக்கம் <math>BC</math> ஐ வெட்டும் இரு புள்ளிகள் காண வேண்டும்.
- இவ்விரு புள்ளிகளையும் இணைக்கும் கோட்டுத்துண்டை விட்டமாகக் கொண்ட வட்டம் வரைய வேண்டும்.
- இவ்வட்டமே முக்கோணத்தின் உச்சி <math>A</math> இன் வழிச் செல்லும் அப்பலோனியஸ் வட்டம் ஆகும்.
- இவ்வாறு மற்றொரு உச்சி வழியாகச் செல்லும் இரண்டாவது அப்பலோயஸ் வட்டம் வரைய வேண்டும்.
- இவ்விரு வட்டங்களும் வெட்டிக்கொள்ளும் இருபுள்ளிகளே முக்கோணத்தின் சமவிசைசார் புள்ளிகளாகும்.
# சமவிசைசார் புள்ளி

## வரையும் முறை

### முந்நேரியல் ஆயதொலைவுகள் மூலமாக

சமவிசைசார் புள்ளிகளின் முந்நேரியல் ஆயதொலைவுகள் மூலமாக அவற்றைக் காணலாம்  
:முதல் சமவிசைசார் புள்ளியின் முந்நேரியல் ஆயதொலைவுகள்:
:<math>\sin(A + \pi/3) : \sin(B + \pi/3) : \sin(C + \pi/3).</math> இதன் மூலமாக முதல் சமவிசைசார் புள்ளியின் இருப்பிடத்தையும்;  
:இரண்டாவது சமவிசைசார் புள்ளியின் முந்நேரியல் ஆயதொலைவுகள்:
::<math>\sin(A - \pi/3) : \sin(B - \pi/3) : \sin(C - \pi/3).</math> மூலமாக இரண்டாவது சமவிசைசார் புள்ளியின் இருப்பிடத்தையும் காணலாம்.
# செய்தி பிறந்த கதை (நூல்)

**செய்தி பிறந்த கதை** என்னும் நூல் பெங்களூரின் முதல் தமிழ் நாளிதழான தினச்சுடரின் ஆசிரியர் பா. சு. மணி எழுதிய நூலாகும்.
# செய்தி பிறந்த கதை (நூல்)

## அமைப்பு

பா. சு. மணி தினத்தந்தி நாளிதழில் வேலைக்குச்சேர்ந்து, ஆதித்தனாரிடம் பத்திரிக்கை பாடம் படித்து சென்னைக்கு வெளியே துவக்கப்பட்ட முதல் தமிழ் மாலை நாளிதழான நெல்லை பதிப்பான மாலைமுரசு நாளிதழின் ஆசிரியராகி அதன் விற்பனையை அதிகரிக்க செய்த உத்திகள், பின்னர் பெங்களூரில் தினச்சுடர் மலை நேர இதழை தொடங்கிய காலத்தில் அதை வளர்த்தெடுக்க மேற்கொண்ட முயற்சிகள் ஆகியவற்றை ஒரு இதழியலாளரின் தன்வரலாறு போன்று அமைந்துள்ளது. இதை இதழியல் படிப்பவர்களுக்கு பாட நூலாக வைக்கலாம் என தினமணி இதழின் முன்னாள் ஆசிரியர் ஏ. என். சிவராமன் தனது வாழ்த்துரையில் குறிப்பிட்டுள்ளார்.
செய்தி பிறந்த கதை நூல் முதற் பதிப்பு 1998, தினச்சுடர் பிரிண்டிங் டிவிசன், 11/2, குயின்ஸ் ரோடு, பெங்களூர்-52
# சிருங்கேரி சாரதா மடம்

**சிருங்கேரி சாரதா பீடம்** அல்லது **சிருங்கேரி சாரதா மடம்** (Sringeri Sharadha Mutt), (கன்னடம்|ಶೃಂಗೇರಿ ಶಾರದಾ ಪೀಠ), தென்னிந்தியாவின், கர்நாடகா மாநிலத்தில், சிக்மகளூர் மாவட்டத்தில், துங்கபத்திரை ஆற்றங்கரையில், சிருங்கேரி எனுமிடத்தில், ஆதிசங்கரரால் கி.பி. எட்டாம் நூற்றாண்டில் அத்வைத தத்துவத்தை பரப்ப அமைக்கப்பட்ட முதல் மடம். யசூர் வேதத்தை பிரதிநிதித்துவம்படுத்தும் வகையில் இம்மடம் அமைந்துள்ளது. இம்மடத்தின் முதல் மடாதிபதியாக, சுரேஷ்வரர் எனும் தன் சீடரை நியமித்தார் சங்கரர்.
பெருவாரியான ஸ்மார்த்தர்கள் ஆதிசங்கரரின் அத்வைத தத்துவத்தை பின்பற்றுகிறார்கள். கி.பி. 1336-இல் விஜயநகரப் பேரரசை நிறுவ வழிகாட்டிய வித்யாரண்யர், இம்மடத்தின் தலைமைப் பொறுப்பில் இருந்தவர்.
# சிருங்கேரி சாரதா மடம்

## அமைவிடம்

மங்களூருவிலிருந்து 105 கி. மீ. தொலைவிலும், பெங்களூரிலிருந்து 303 கி. மீ. தொலைவிலும் அமைந்துள்ளது. சிருங்கேரியில் துங்கா நதிக்கரையில் அமைந்துள்ளது. மட வளாகம் ஆற்றின் வடக்கு மற்றும் தெற்கு கரையில் உள்ள சிவாலயங்களைக் கொண்டுள்ளது. துங்கா நதியின் வடக்குக் கரையில் உள்ள மூன்று முக்கிய சன்னதிகள் உள்ளன. தெற்குக் கரையில் மடாதிபதியின் குடியிருப்பும், முந்தைய மடாதிபதிகளின் அதிஷ்டான சன்னதிகளும், சத்வித்யா சஞ்சீவினி சம்ஸ்கிருத மஹாபாதசாலாவும் உள்ளன.
# சிருங்கேரி சாரதா மடம்

## வரலாறு

அத்வைத வேதாந்தத்தின் ஸ்ரீ ஆதி சங்கராச்சாரியார், சனாதன தர்மம் மற்றும் அத்வைத வேதாந்தத்தைப் பாதுகாக்கவும் அதைப் பிரச்சாரம் செய்யவும் இந்தியாவில் நான்கு பீடங்களை நிறுவினார். அவை தெற்கில் சிருங்கேரி ஸ்ரீ சாரதா பீடம் (கர்நாடகம்), மேற்கில் துவாரகா சாரதா பீடம் (குஜராத்), கிழக்கில் பூரி கோவர்தன் பீடம் (ஒடிசா) மற்றும் வடக்கில் பத்ரி ஜோதிஷ்பீடம் ஆகும்.  
ஸ்ரீஆதி சங்கரர், இந்தியா முழுவதும் பயணம் செய்தபோது, சிருங்கேரியில் துங்கா நதிக்கரையில் கருவுற்ற தவளையை வெப்பமான வெயிலில் இருந்து காக்க ஒரு பாம்பு குடை போல் காத்து நிண்றதைக் கண்டதாக புராணங்கள் கூறுகின்றன. அகிம்சை என்பது ஒரு புனித ஸ்தலத்திற்கு ஏற்றது எனக் கருதி, ஸ்ரீ ஆதி சங்கரர் தனது முதல் பீடத்தை சிருங்கேரியில் நிறுவ முடிவு செய்தார். சிருங்கேரி விபாண்டக முனிவரின் மகனான ரிஷ்யசிருங்க முனிவருடனும் தொடர்புடையது.  
சிருங்கேரி மடத்தின் முதல் மடாதிபதியாக ஸ்ரீ சுரேஷ்வராச்சாரியாரை ஶ்ரீ ஆதி சங்கரர் நியமித்தார். தற்போதைய 36 வது ஜகத்குரு ஆச்சார்யா ஜகத்குரு பாரதி தீர்த்த மஹாஸ்வாமி ஆவார். இவரது குரு ஜகத்குரு ஸ்ரீ அபிநவ வித்யாதீர்த்த மஹாஸ்வாமி ஆவார்.
# சிருங்கேரி சாரதா மடம்

## நூலகம்

சிருங்கேரி மடத்தின் முதல் தளத்தில் நூலகம் ஒன்று உள்ளது. இதில் பண்டைய சமஸ்கிருதக் கையெழுத்துப் பிரதிகள் பாதுகாக்கப்படுகின்றன. மேலும் சுமார் 500 பனை ஓலைச் சுவடிகளும், மிகப்பெரிய காகிதக் கையெழுத்துப் பிரதியும் உள்ளது. அவற்றில் பெரும்பாலானவை சமஸ்கிருதத்தில் உள்ளன. இந்த கையெழுத்துப் பிரதிகள் அத்வைத தத்துவத்தும், சமஸ்கிருத இலக்கணம், தர்மசூத்திரங்கள், நெறிமுறைகள் மற்றும் கலைகள் போன்ற செவ்வியல் பாடங்களுடன் தொடர்புடையவை ஆகும்.
# கபிரியேலின் கொம்பு

படம்]]
**கபிரியேலின் கொம்பு** அல்லது **தொரிசெல்லியின் ஊதுகொம்பு** (*Gabriel's Horn* or *Torricelli's trumpet*) என்பது முடிவுள்ள கனவளவையும் முடிவற்ற மேற்பரப்பளவையும் கொண்ட வடிவவியல் உருவாகும். இங்குக் கபிரியேல் என்பது இறுதித் தீர்ப்பு நாளை அறிவிப்பதற்காகக் கொம்பை ஊதும் கபிரியேல் தேவதூதரைக் குறித்து நிற்கின்றது. இவ்வுருவின் பண்புகள் தொடர்பான கற்கையை 17ஆம் நூற்றாண்டில் இத்தாலிய இயற்பியலாளரும் கணிதவியலாளருமான எவன்கெலிட்ட தொரிசெல்லி முதன்முதலாக மேற்கொண்டார்.
# கபிரியேலின் கொம்பு

## கணித வரைவிலக்கணம்

<math>x \ge 1</math> என்ற ஆட்சியில் <math>y = \tfrac{1} {x}</math>இன் வரைபை வரைந்து, x அச்சுப் பற்றி மூவளவில் சுழற்றுவதன் மூலம் கபிரியேலின் கொம்பு தோற்றுவிக்கப்படுகின்றது.
# கோவர்தன மடம்

**கோவர்தன மடம்** (Govardhana matha), இந்தியாவின் ஒடிசா மாநிலத்தில், புரி நகரத்தில் அமைந்துள்ளது. புரி ஜெகன்நாதர் கோயிலுக்கு தொடர்புடைய கோவர்தன மடம், ஆதிசங்கரர் கி. பி., 820இல் நிறுவிய நான்கு மடங்களில் ஒன்று. ரிக் வேதத்தை முதன்மைபடுத்த, இந்தியாவின் கிழக்குப் பகுதியில் நிறுவப்பட்ட கோவர்தன மடத்தின் முதல் மடாதிபதியாக ஆதிசங்கரரின் சீடர் பத்மபாதர் பொறுப்பேற்றார்.  
பைரவர் மற்றும் பைரவியுடன், இம்மடத்தில் பெருமாள் மற்றும் சிவ பெருமான் பூஜிக்கப்படுகிறார்.
# அலகாபாத் வங்கி

**அலகாபாத் வங்கி** இந்தியாவில் செயல்பட்டுவரும் தேசியமயமாக்கப்பட்ட ஒரு பொதுத்துறை வங்கியாகும். இந்தியாவின் கல்கத்தாவை தலைமையிடமாகக் கொண்டு செயல்பட்டுவரும் இவ்வங்கியானது மிகப்பழமை வாய்ந்த ஒரு கூட்டுப்பங்கு நிறுவன வங்கியாகும். 2014 ஏப்ரல் 24 அன்று இவ்வங்கி தனது 150ஆவது ஆண்டில் அடியெடுத்து வைத்தது. இவ்வங்கி 1865இல் அலகாபாத்தில் தொடங்கப்பட்ட வங்கியாகும்.
# நூலின் தன்மை

**நூலின் தன்மைகள்** யாவை என்பதை நன்னூலின் நான்காவது சூத்திரம் விளக்குகிறது.  
நூலி னியல்பே நுவலி னோரிரு  
பாயிரந் தோற்றி மும்மையி னொன்றாய்  
நாற்பொருட் பயத்தோ டெழுமதந் தழுவி  
யையிரு குற்றமு மகற்றியம் மாட்சியோ  
டெண்ணான் குத்தியி னோத்துப் படல  
மென்னு முறுப்பினிற் சூத்திரங் காண்டிகை  
விருத்தி யாகும் விகற்பநடை பெறுமே.- நன்னூல்- (04)  
ஒரு நூலின் தன்மையை கூறவேண்டுமானால், அது இரண்டு வகையான பாயிரங்களைக் கொண்டிருக்க வேண்டும்.மூன்று வகை நூல்களில் ஒன்றாக்வும் நான்கு வகைப் பொருள்களையும் உடையதாகவும், ஏழு கொள்கைகளையும் தழுவியிருப்பதாகவும், பத்து வகையான குற்றங்கள் இல்லாத நூலாகவும், முப்பத்திரண்டு உத்திகளை உபயோகித்து உருவாக்கப்பட்டு பத்து அழகுகள் பொருந்தியதாகவும் , ஓத்து , படலம் ஆகிய உறுப்புகளைப் பெற்றும் சூத்திரம், காண்டிகை, விருத்தி என்னும் வேறுபட்ட நடைகளைப் பெற்றும் இருக்க வேண்டும்.  
மேற்கண்ட சூத்திரம் பதம் பிரித்து பொருள் கொள்ளப்பட்டால்,  
நூலின் இயல்பே நுவலின் ஓர் இரு  
பாயிரம் தோற்றி மும்மையின் ஒன்றாய்  
நாற்பொருள் பயத்தோடு எழுமதம் தழுவி  
ஐயிரு குற்றமும் அகற்றி அம் மாட்சியோடு  
எண் நான்கு உத்தியின் ஓத்து படலம்  
என்னும் உறுப்பினில் சூத்திரம் காண்டிகை  
விருத்தி ஆகும் விகற்ப நடை பெறுமே.- நன்னூல் - (04)
# பசுபதிகோயில் வரதராஜப்பெருமாள் கோயில்

**வரதராஜ பெருமாள் கோயில்** என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தின் பசுபதிகோயில் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.
# பசுபதிகோயில் வரதராஜப்பெருமாள் கோயில்

## அமைவிடம்

தஞ்சாவூர் - கும்பகோணம் சாலையில் 13 கி.மீ. தூரத்திலுள்ள பசுபதிகோயில் பேருந்து நிறுத்தத்திலிருந்து அரை கி.மீ. தூரத்தில் கோயில் உள்ளது.
# பசுபதிகோயில் வரதராஜப்பெருமாள் கோயில்

## இறைவன், இறைவி

இங்கு கோயில் கொண்டுள்ள இறைவன் வரதராஜபெருமாள் மற்றும் இறைவி பெருந்தேவி தாயார் ஆவர்.
# பசுபதிகோயில் வரதராஜப்பெருமாள் கோயில்

## சிறப்பு

பெரிய நம்பிகளுக்கு காட்சி தந்த வரதராஜபெருமாள், அவர் தங்கியிருந்த இந்தத் தலத்திலேயே மோட்சம் கொடுத்தார். இவ்வகையில் இத்தலம் புகழ் பெறுகிறது.